Fox Marama; Mallard TrevorMARAMA FOX (Co-Leader—Māori Party): Tēnā koe Mr Assistant Speaker. Ā kua tae ki te wā ki te tautoko i tēnei pire ō tātou o te whānau o Wī Pere. E haere ana mātou ki te whakarongo ki a rātou ka haere ā-kanohi mai ki mua i te aroaro o te komiti he aha ai? Ki te whakatutuki i ō rātou nā wawata. Ēhara nā mātou tēnei pire ēhara nā Te Minita tēnei pire nā te hiahia me ngā wawata o te whānau ngā take kai roto i te pire nei. Kai te hiahia rātau i ēnei tīnihanga kia tutuki ai ō rātou na wawata ngā wawata ō tō rātou tūpuna a Wī Pere. Ēngari mō ētahi ka tika mō te nuinga te nuinga ō rātou kei raro i te komiti whakahaere i te whenua o Wī Pere. Ka hiahiatia ēnei tīnihanga he aha ai? Kia whai rangatiratanga kia whai i ō rātāu wawata kia tutuki ngā hiahia mō ngā mokopuna me ngā tamariki mō ngā tau kei te heke mai.Nā reira mehemea ka tiro atu ki ngā whārangi o te pire nei kua kite atu i ō rātou tīnihanga e hāpai nei i ngā hiahia kāre rātau e hiahia kia whai atu i Te Kōti Whenua Māori. Kai te pīrangi rātau ki te whakatutuki i ō rātou ake huarahi. Nā i rangona au i te kōrero o tēnei o ngā wāhine o Te Rōpū Kākāriki e kī nei: Hika! Kai te whaiwhai noa iho tēnei i te āhuatanga Pākehā." Well ki te hiahia rātau kia whai i taua huarahi nā rātou anō tēnā! Nā rātou anō te i whakatutuki ō rātou wawata wērā te rangatiratanga! Mehemea kua kite rātou he hua kai roto i te ao Pākehā hai whai ā kua maukētia pērā ki ngā kōrero ō tō tātou tupuna a Apirana Ngata kua hinga atu: "Kia mau tō ringa ki ngā mahi o ō tūpuna me tētahi ki te ao Pākehā." Mēnā he hua kai roto ka taea te whakatīnana ō wawata. Nā reira kāre e kore me tautoko. Kāre e kore me tautoko Te Pāti Māori nei i ō rātou na hiahia.Nā koirā te take e āhua ohorere nei au i tēnei o ngā pepa Supplementary Order Paper 205 nā tētahi o te komiti tēnei i whārikihia. Ko wai tātou ko wai mātou o Te Komiti Māori e tohutohu i te whānau me pēhea te whakahaere ī ō rātou ake wawata? Nā reira ka āta tiro atu ka āta tiro. Ka whakarongo anō hoki ki ngā kōrero tautohetohe o Te Whare kia rapu i te huarahi whakamua.Nā i a au e maumahara atu ki te kōrero o Wī Pere i tiaki pai tōna whenua kia whai rawa te whānau i runga i te whenua kia kore rātou e pēhi ki raro i ngā ture o Te Kāwanatanga hou i roto i Aotearoa nei kia kore ai rātau e pēhitia ki raro i ngā ture Pākehā kai runga i ā rātau. Ēngari koinei te huarahi mā rātau i tēnei wā kia haramai anō ki tēnei Whare o tātau. Kia hara mai ki Te Kāwanatanga kia purua ki roto i te ringaringa o Te Komiti Whiriwhiri Take Māori kia whai i te huarahi whakamuri.[Tēnā koe Mr Assistant Speaker. And so the time has arrived to support this bill of ours of the family of Wī Pere. We will be going to listen to them when they come before the committee and for what purpose—to fulfil their own particular aspirations. This bill is not ours neither is it the Minister's bill. The contents of this bill came out of the wants and hopes of the family. They want these amendments to fulfil their aspirations and those of their ancestor Wī Pere. On the other hand for some it is fitting for the majority; but for most of them the land of Wī Pere is under an administrative body. Why are these amendments necessary? To gain autonomy to follow their dreams and to fulfil the needs of children and grandchildren in the future.So if one looks through the pages of this bill one will see their amendments accommodating needs. They do not want to follow the Māori Land Court. They really want to fulfil their very own procedures. Now then I heard what one of the Green Party women stated: "For goodness' sake this is merely following a Pākehā way." Well they fulfilled their own aspirations; that indeed is independence. If you had not noticed there are benefits in the mainstream world to pursue and already grasped much like the aphorism of our ancestor Apirana Ngata who has passed away: "Ensure that your hand grasps the accomplishments of your forefathers with a hand on the Pākehā." If there is a benefit in it your aspirations will be implemented. Without a doubt it must be supported. The Māori Party will endorse their particular needs.Consequently that is the reason why I am somewhat anxious about this Supplementary Order Paper 205. This was tabled by a committee member. Who of us inclusively exclusively of the Māori Affairs Committee can have the temerity to give advice to the family and say how aspirations for them are to be administered? Therefore it will be examined and scrutinised carefully. The debates of the House will also be listened to intently to find a way forward.As I recollect from the account by Wī Pere his land was well looked after so that the family benefited from it and did not succumb to the new Government's acts here in New Zealand so that they were not oppressed by mainstream laws over them. But at this stage this is the pathway for them to come again to this House of ours; to come before the Government and place it in the hands of the Māori Affairs Committee to find a way back.]The ASSISTANT SPEAKER (Hon Trevor Mallard): I apologise for interrupting the member. She will have 50 seconds to go next time we come to the bill but the time has come for me to leave the Chair.Debate interrupted.The House adjourned at 6 p.m."